Reptilicus

Reptilicus er titlen på to film, den danske Reptilicus (1961) instrueret af Poul Bang, og den amerikanske Reptilicus (1962) instrueret af Sidney Pink.

De to film er i mange år fejlagtigt blevet opfattet som én film med to forskellige lydspor, men en artikel i det amerikanske tidsskrift Video Watchdog har klargjort, at skønt de er optaget sideløbende (som en dansk-amerikansk co-produktion), er der tale om to separate film med mange forskelle, lavet af hver sin instruktør. Den danske version er indspillet på dansk, den amerikanske version er indspillet på engelsk, i den danske version kan uhyret Reptilicus flyve, og i den amerikanske version spyr uhyret grønt slim, og så fremdeles.

Endvidere bliver filmen fejlagtigt kategoriseret som en latterfarce, da Dirch Passer er at finde på rollelisten. I en umotiveret scene i filmen synger Dirch Passer pludselig en sang sammen med nogle børn. Filmen har desuden været markedsført med titlen Dus med uhyret.

Reptilicus er blevet kaldt for en af de værste monsterfilm nogensinde<ref>[http://bestforfilm.com/film-blog/best-worst-movie-monsters/ Best Worst Movie Monsters]</ref>, men har alligevel holdt sig populær som en underholdende, ufrivilligt komisk kultklassiker. På godt og ondt er Reptilicus absolut enestående i dansk filmhistorie.

 Handling 
En mineingeniør (Bent Mejding) finder, under en olieboring i Lapmarken, den nedfrosne halestump fra en fortidsøgle. Halen bringes til Danmarks Akvarium, hvor den ved et uheld tør op, regenererer og ender med at være en fuldvoksen kæmpeøgle, som får navnet Reptilicus. Bæstet bryder fri og spreder skræk og rædsel i det danske rige. Den danske hær sættes ind under ledelse af en amerikansk general (Carl Ottosen), som til slut lader en bazooka med en specialfremstillet bedøvende væske og konfronterer uhyret på Københavns Rådhusplads.

 Medvirkende 
 Carl Ottosen som brigadegeneral Mark Grayson
 Bent Mejding som mineingeniør Svend Alstrup
 Asbjørn Andersen som professor Otto Martens
 Ann Smyrner som Lise Martens
 Mimi Heinrich som Karen Martens
 Bodil Miller som Connie Miller (kun i den danske version)
 Marla Behrens som Connie Miller (kun i den amerikanske version) 
 Povl Wöldike som dr. Peter Dalby
 Dirch Passer som Mikkelsen (dansk version) / Peterson (amerikansk version)
 Mogens Brandt som politidirektør Hassing
 Birthe Wilke som sangerinden i Tivoli
 Ole Wisborg som kaptajn Brandt
 Kjeld Petersen som politioverbetjent Olsen
 Alex Suhr som borebisse
 Bent Vejlby som chauffør i jeep
 Knud Hallest som søofficer
 Claus Toksvig som tv-journalisten
 Poul Thomsen
 Hardy Rafn

 Litteratur / kilder 
 Bøger 
 Sidney Pink: So You Want to Make Movies (Pineapple Press, 1989)
 Kip Doto (ed): Reptilicus: The Screenplay (Bayou Publishing, 1999)
 Robert Skotak: Ib Melchior: Man of Imagination (Midnight Marquee Press, 2000 og 2009)

 Artikler 
 Nicolas Barbano: Ib Melchior (Nosferatu nr. 5, 1982)
 Jack Stevenson: Made in Denmark – de utrolige b-film fra Sidney Pink (Levende Billeder nr. 117, 1996)
 Nicolas Barbano: Twice Told Tails – The Two Versions of Reptilicus (Video Watchdog'' nr. 96, 2003)

Eksterne henvisninger

Noter 

Gyserfilm fra Danmark
Science fiction-film fra Danmark
Kultfilm
Film instrueret af Poul Bang
Film fra Danmark (administrationskategori)
Amerikanske film fra 1961
Danske film fra 1961
Dansksprogede film
Drager på film